Tilgangur samræmdra könnunarprófa í grunnskólum er m.a. að athuga að hvaða marki hæfniviðmiðum aðalnámskrár í viðkomandi námsgrein eða námsþáttum hafi verið náð Í lögum um grunnskóla nr. 91 / 2008 segir að leggja skuli samræmd könnunarpróf í íslensku og stærðfræði fyrir alla nemendur í 4. og 7. bekk grunnskóla . Jafnframt er kveðið á um að nemendur 10. bekkjar skuli á fyrri hluta skólaársins þreyta samræmd könnunarpróf í íslensku , ensku og stærðfræði . Tilgangur samræmdra könnunarprófa í grunnskólum er m.a. að athuga að hvaða marki hæfniviðmiðum aðalnámskrár í viðkomandi námsgrein eða námsþáttum hafi verið náð , vera leiðbeinandi um áherslur í kennslu fyrir einstaka nemendur og veita nemendum , foreldrum og skólum upplýsingar um námsárangur og námsstöðu nemenda . Dagsetningar samræmdra könnunarprófa í 4. , 7. og 10. bekk haustið 2015 verða sem hér segir : Samræmd könnunarpróf hefjast klukkan 9:00 að morgni og gert er ráð fyrir að þau raski sem allra minnst venjulegu skólahaldi . Próftími er breytilegur eftir aldri nemenda , tvær 60 mínútna lotur í 4. bekk , tvær 70 mínútna lotur í 7. bekk og 3 klukkustundir í 10. bekk . Nánari upplýsingar um prófin verða að finna á vef Námsmatsstofnunar þegar nær líður prófunum .